17 डिब्बे पटरी से उतरे, टक्कर इतनी जोरदार थी कि एक का इंजन मालगाड़ी पर चढ़ गया
Odisha Balasore Train Accident: Yesvantpur-Howrah Duronto Express and Kolkata-Chennai Coromandel Express  Latest Updates, Photos, and Videos ओडिशा के बालासोर में शुक्रवार शाम ट्रेन हादसे में 238 लोगों की मौत हुई, जबकि 900 से ज्यादा यात्री घायल हुए हैं। हालांकि, रेलवे ने अभी तक 650 लोगों के घायल होने की पुष्टि की है
ओडिशा ट्रेन हादसा दिल दहला देने वाला है। अब तक 288 लोगों की मौत हो चुकी है। 900 से ज्यादा यात्री घायल हुए हैं। हालांकि रेलवे ने 650 लोगों के घायल होने की पुष्टि की है। शुक्रवार शाम को जब हादसे की खबर आई थी तब किसी को इस बात का अंदाजा नहीं था कि यह इतना भयानक हो सकता है।
शाम 8 बजे यह पता चला कि एक ट्रेन पटरी से उतर गई है। इसमें 30 लोगों की मौत हुई है.... जैसे-जैसे समय बीतता गया, तब जानकारी मिली कि दो ट्रेनों की टक्कर हुई है, लेकिन बाद में तीन ट्रेन टकराने की खबर सामने आई। इन ट्रेन के 17 डिब्बे पटरी से उतर गए। देर रात तक मरने वालों का आंकड़ा 200 के पार चला गया।
अब तक ना रेलवे, ना सरकार यह बताने की स्थिति में है कि यह हादसा कैसे हुआ?
अब 2 तस्वीरों में देखिए हादसा कितना भयानक था... 
हादसे को सिलेसिलेवार समझते हैं...
1. हादसा कब हुआ? 
हादसा शुक्रवार शाम 7 बजे भुवनेश्वर से 175 किमी दूर बालासोर के बहानगा बाजार स्टेशन के पास हुआ।
2. पहले एक ट्रेन पटरी से उतरी फिर मालगाड़ी से भिड़ी...दूसरी टकराई
रेलवे अधिकारियों ने बताया कि बहानगा बाजार स्टेशन की आउटर लाइन पर एक मालगाड़ी खड़ी थी। हावड़ा से चेन्नई जा रही कोरोमंडल एक्सप्रेस यहां पटरी से उतर गई। कोरोमंडल एक्सप्रेस का इंजन मालगाड़ी पर चढ़ गया और बोगियां तीसरे ट्रैक पर जा गिरीं। कुछ देर बाद तीसरे ट्रैक पर आ रही यशवंतपुर-हावड़ा एक्सप्रेस ने कोरोमंडल एक्सप्रेस की बोगियों को टक्कर मार दी।
रातभर बचाव कार्य जारी था। दुर्घटनास्थल पर सबसे पहले स्थानीय लोग पहुंचे।
3. स्थानीय लोगों ने कहा- तेज धमाका सुनाई दिया 
स्थानीय लोगों ने शुक्रवार देर रात बताया कि हमने तेज आवाजें सुनीं। कुछ लोग रेलवे ट्रैक की तरफ भागे। देखा तो डिब्बे एक-दूसरे पर चढ़े थे। इलेक्ट्रिक लाइन टूटी थी। लोग चिल्ला रहे थे। पश्चिम बंगाल के मुर्शिदाबाद जिले के बेरहामपुर निवासी पीयूष पोद्दार ने बताया कि भगवान की कृपा से हम बच गए। इतना जोरदार झटका लगा कि कुछ लोग छिटककर डिब्बों से बाहर आ गए।
स्थानीय लोगों ने मदद करना शुरू कर दिया। उस वक्त जिससे जो बन रहा था वह कर रहा था। स्थानीय लोग खींचकर घायल यात्रियों को बाहर निकाल रहे थे।
4. ब्लड डोनेट करने पहुंचे स्थानीय लोग
इस हादसे के बाद शनिवार सुबह घायलों को गोपालपुर, कांतापारा, बालासोर, भद्रक और सोरो के अस्पतालों में भर्ती कराया गया। यहां बड़ी तादाद में स्थानीय लोग ब्लड डोनेशन के लिए पहुंचे। इन अस्पतालों के बाहर इनकी भीड़ देखी गई।
मामले से जुड़ी भास्कर की ये खास खबरें भी पढ़ें... 
1. ओडिशा में तीन ट्रेन टकराईं, 288 मौतें... 900 घायल
ओडिशा के बालासोर में शुक्रवार शाम हुए ट्रेन हादसे में मरने वालों की संख्या बढ़कर 288 हो गई है। 900 से ज्यादा लोग घायल हैं। रेलवे के मुताबिक 650 लोग अस्पताल में भर्ती हैं। हादसा बालासोर के बहानगा बाजार स्टेशन के पास हुआ। पूरी खबर पढ़ें...
2. ओडिशा में कुछ मिनटों में कैसे हुआ 28 साल का सबसे बड़ा ट्रेन हादसा
ओडिशा के बालासोर जिले के बहानगा में शुक्रवार शाम हुए ट्रिपल ट्रेन एक्सीडेंट के वीभत्स वीडियो और तस्वीरें तो आपने देख ली होंगी। अब सभी के मन में सवाल है कि एक साथ 3 ट्रेनों की भिड़ंत कैसे हुई? पूरी खबर पढ़ें...
3. ओडिशा ट्रेन हादसा: चश्मदीद बोले- कहीं किसी का हाथ पड़ा था तो कहीं पैर
ओडिशा के बालासोर में शुक्रवार शाम करीब 7 बजे हुआ ट्रेन हादसा इतना भयानक था कि कोरोमंडल एक्सप्रेस ट्रेन के कई कोच तबाह हो गए। एक इंजन तो मालगाड़ी के रैक पर ही चढ़ गया। टक्कर इतनी भीषण थी कि खिड़कियों के कांच टूट गए और करीब 50 लोग बाहर जाकर गिरे। पूरी खबर पढ़ें...